मुंबई ने जयपुर को 87 रन से हराया, पुरस्कार जीता
नगर में चल रही अंजड़ प्रीमियर लीग के तीसरे दिन तीन मुकाबले खेले गए। मीडिया प्रवक्ता सुनील भावसार ने बताया पहले व दूसरे मैच में अंजड़ की टीम काे हार का सामना करना पड़ा। तीसरे मैच में मुंबई ने एक तरफा जीत हासिल की।
मीडिया प्रभारी रवींद्र मालवीय ने बताया पहला मैच एस10 अंजड़ व सराफा एंड सोनी रतलाम के बीच हुआ। इस मुकाबले में रतलाम टीम ने एक तरफा जीत हासिल की। दूसरे मैच दाजी लायंस अंजड़ व रोशन कॉटन धुलिया के बीच हुआ। टॉस जीतकर पहले बल्लेबाजी करने उतरी दाजी लायंस अंजड़ ने 15 ओवर में 111 रन बनाए। इसमें सिद्दीक मंसूरी ने 19 गेंदों पर 43 रन बनाए। लक्ष्य का पीछे करने उतरी धुलिया की टीम ने 14 ओवर में विजय हो गई। धुलिया के विजय अय्यर को अपने ऑल राउंडर प्रदर्शन पर मैन ऑफ द मैच घोषित किया। तीसरा मैच साकेत इंटरनेशनल मुंबई व पेस्टी साइड्स डेविल्स जयपुर के बीच हुआ। टॉस जीतकर मुंबई ने 15 ओवरों में 150 रन बनाए। लक्ष्य का पीछा करने उतरी जयपुर की टीम 63 रनों पर सिमट गई। मुंबई की जीत से पहले मुंबई टीम के प्रायोजक ईश्वर मामा व नंदू गोले ने टीम के लिए कई इनाम की घोषणा की। इस दौरान सुयश सेंगर, सकलेन मंसूरी, सद्दाम, आदिल, पर्व पाटीदार, राहुल पाटीदार, ऋषभ महाराज का सराहनीय योगदान रहा। स्कोरर हर्ष बाथीया थे।
मैच में खेलते हुए खिलाड़ी।
मैच का मजा लेते खेलप्रेमी।
awa_Deva awa_Deva hin_Deva awa_Deva hin_Deva